Komission asetus (EY) N:o 2704/94, annettu 7 päivänä marraskuuta 1994, tiettyjen sitrushedelmien jalostuksen ja sitruunajalosteiden kaupan pitämisen säännöistä edistämiseen tarkoitettujen toimenpiteiden soveltamista koskevista yksityiskohtaisista annetun asetuksen (EY) N:o 3338/93 muuttamisesta



Virallinen lehti nro L 287 , 08/11/1994 s. 0022 - 0023

Suomenk. erityispainos Alue 3 Nide 62 s. 0193

Ruotsink. erityispainos Alue 3 Nide 62 s. 0193



KOMISSION ASETUS (EY) N:o 2704/94, annettu 7 päivänä marraskuuta 1994, tiettyjen sitrushedelmien jalostuksen ja sitruunajalosteiden kaupan pitämisen säännöistä edistämiseen tarkoitettujen toimenpiteiden soveltamista koskevista yksityiskohtaisista annetun asetuksen (EY) N:o 3338/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjen sitrushedelmien jalostuksen edistämiseen tarkoitetuista erityistoimenpiteistä 8 päivänä marraskuuta 1993 annetun neuvoston asetuksen (EY) N:o 3119/93(1) ja erityisesti sen 10 artiklan, sekä katsoo, että asetuksen (EY) N:o 3119/93 5 artiklassa säädetään yhteisön alueelta korjattuihin ja lohkoiksi jalostettuihin satsumoihin sovellettavasta tukijärjestelmästä; tämä järjestelmä käsittää tuen maksun sitrushedelmien tuottajajärjestöille sopimuksen kohteena olleista ja jalostusteollisuudelle toimitetuista satsumoista, komission asetuksella (EY) N:o 3338/93(2) täytäntöönpannun järjestelmän hallinnosta saadun kokemuksen perusteella olisi muutettava sitrushedelmien tuottajajärjestöjen tukihakemuksiin sovellettavia sääntöjä sekä vahvistettava sääntöjä seurauksista, mikäli jalostajat eivät noudata tuottajille tai tuottajajärjestöille maksettavaa vähimmäishintaa, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 3338/93 seuraavasti. 1) Korvataan 7 artiklan 4 kohta seuraavasti: "4 Jalostaja voi suorittaa raaka-aineen maksun tuottajalle tai tuottajajärjestölle ainoastaan pankki- tai postisiirtona, sanotun kuitenkaan rajoittamatta 12 artiklan 2 kohdan b alakohdassa tarkoitetun tapauksen soveltamista." 2) Sen 12 artiklan: a) 1 kohdan f alakohta poistetaan; b) 2 kohdan: - a alakohta poistetaan, - b alakohta korvataan seuraavasti: "b) jos on kysymys toimitussitoumuksista, tuottajan ilmoitus siitä, että jalostaja on maksanut tälle pankki- tai postisiirtona vähintään kyseisen vähimmäishinnan suuruisen hinnan tai hyvittänyt tälle kyseisen hinnan". 3) Sen 13 artiklan: a) d alakohta korvataan seuraavasti: "d) joko edellä 7 artiklan 4 kohdassa säädetyn siirtolomakkeen jäljennös tai toimitussitoumusten osalta todiste siitä, että tuottaja on hyvittänyt hinnan taikka tuottajien järjestön ilmoitus siitä, että jalostaja ei ole noudattanut vähimmäishintaa. Tässä ilmoituksessa on oltava tarkat viittaukset tehtyihin sopimuksiin, joihin se liittyy;" b) e alakohta korvataan seuraavasti: "e) edellä 10 artiklassa tarkoitettu todistus;" c) f alakohta poistetaan. 4) Sen 16 artiklan: a) 2 kohta korvataan seuraavasti: "2 Toimivaltaisten viranomaisten on kunakin markkinointivuonna suoritettava myös pistokokeita, joissa tutkitaan kunkin jalostajan osalta vähintään 10 prosenttia 1 kohdassa tarkoitettuja tarkastuksia varten valikoiduista rahallista korvausta koskeviin hakemuksiin liittyvistä siirtolomakkeista"; b) 6 kohta korvataan seuraavasti: "6 Kun 1 ja 2 kohdassa tarkoitettuja sääntöjenvastaisuuksia todetaan 5 prosentissa vastaavasti joko tukea tai rahallista korvausta koskevista hakemuksista tai tarkastetuista siirtolomakkeista, toimivaltaisten viranomaisten on lisättävä säädettyjä tarkastuksia ja ilmoitettava tästä välittömästi komissiolle." 5) Lisätään 17 artiklaan alakohta seuraavasti: "Jos markkinointivuoden aikana jalostaja ei ole noudattanut tuottajille tai tuottajajärjestöille maksettavaa vähimmäishintaa eikä ole esittänyt rahallista korvausta koskevaa hakemusta tässä asetuksessa säädetyin edellytyksin, hänet jätetään 5 artiklassa tarkoitetun jalostussopimusjärjestelmän ulkopuolelle kolmen seuraavan markkinointivuoden aikana." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sen 3 a alakohtaa sovelletaan kuitenkin markkinointivuodesta 1993/1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä marraskuuta 1994. Komission puolesta René STEICHEN Komission jäsen (1) EYVL N:o L 279, 12.11.1993, s. 17 (2) EYVL N:o L 299, 4.12.1993, s. 26